**Започна обществена консултация на тема:**

***„Уроците от изпълнението на публичните политики в сектора за учене на възрастни през периода 2014 – 2020 г. – изводи и препоръки“*.**

Националният координатор за изпълнение на Европейската програма за учене на възрастни започна обществена консултация на тема: *„Уроците от изпълнението на публичните политики в сектора за учене на възрастни през периода 2014 – 2020 г. – изводи и препоръки“*.

Консултацията ще се проведат чрез съчетаване на предимствата на онлайн комуникацията, която предоставя както Електронната платформа за учене на възрастни в Европа (EPALE), така и интернет страницата на националния координатор за учене на възрастни. За целта е създаден **Форум за обществени консултации: публичните политики в сектора за учене на възрастни**. Цялата информация за процеса на обществени консултации ще бъде достъпна в този Форум и неговите секции. Вече са публикувани първите новини, малки съвети за дискутиране, основните документи за обществената консултация, както и конкретни въпроси за обсъждане.

За ефективен достъп до Форума Ви предоставяме следния линк:

<https://epale.ec.europa.eu/en/node/170290>

Резултатите от обществената консултация ще бъдат използвани за подготовка на последваща оценка на въздействието, като основно ще бъде оценен постигнатият напредък по отношение на целите на **Националната стратегия за учене през целия живот за периода 2014-2020 г.**, както и степента на изпълнението на областите на въздействие, насочени към ученето на възрастни.

Целта е оценката да осигури по-пълна осведоменост както на лицата, вземащи решения на национално и областно ниво, така и сред всички заинтересовани страни и широката общественост относно постигнатите резултатите от изпълнението на Стратегията с оглед на бъдещото развитие на сектора за учене на възрастни в България.

КООРДИНАТИ ЗА ВРЪЗКА:

Министерство на образованието и науката:

Жулиян Гочев – email: z.gochev@mon.bg;

Юмер Коджаюмер – email: y.kodjayumer@mon.bg

Всички мнения и отговори по тях ще бъдат публикувани на интернет страницата на Националния координатор за изпълнение на Европейската програма за учене на възрастни в рубриката „Актуално – Въпроси и отговори“.

Включете се във Форума и дайте Вашите приноси към въпросите, които се обсъждат.

Благодарим Ви за партньорството!